**JEGYZŐKÖNYV**

**Készült:** Telki Község Képviselő-testületének **2017. április 25.-én** a Telki Polgármesteri Hivatal tárgyalójában 19.00-kor megtartott **rendes nyilvános üléséről.**

**Jelen vannak:**

Deltai Károly Polgármester, levezető elnök

Móczár Gábor alpolgármester

Takács Zoltán külső alpolgármester

Halász Terézia Képviselő

Fillinger Zsófia Képviselő

Földvári-Nagy László Képviselő

Szigeti Antal Képviselő

dr. Vida Rolland Képviselő

dr. Lack Mónika Jegyző

Vetési Vincéné Pénzügyi csoportvezető

Hoós Péter Műszaki ügyintéző

Deltai Károly polgármesterköszönti a testület tagjait és a megjelenteket. Megállapítja, hogy a Képviselő-testület határozatképes 7 fő képviselő van jelen, az ülést megnyitja.

Deltai Károly Polgármesterköszönti a testület tagjait és a megjelenteket. Megállapítja, hogy a Képviselő testület határozatképes 7 fő képviselő van jelen, az ülést megnyitja.

Javasolja, hogy a kiküldött napirendben szereplő 7./ napirendi pontot vegyük le napirendről, míg a 10./ napirendi pontot első napirendként tárgyalja a képviselő-testület.

Telki Község Képviselő-testülete (egyhangú szavazattal - 7 fő képviselő volt jelen a szavazáskor) határozathozatal mellőzésével az alábbi napirendet fogadta el.

**Napirend**

Tájékoztató a két ülés között történt fontosabb eseményekről

**Előadó:** Polgármester

Tájékoztató a lejárt határidejű határozatok végrehajtásáról

**Előadó**: Jegyző

1./ Telki Otthon Kft kérelme rendezési terv módosítására vonatkozóan

**Előadó:** Polgármester

2./ Az önkormányzat tulajdonában lévő úthálózat 2017. évi fenntartási, kátyúzási munkáinak elvégzése (Pályázat értékeléséről)

**Előadó:** Polgármester

3./ Az önkormányzat tulajdonában lévő Telki, Pipacs utca I. szakasz (Rozmaring utca – Búzavirág utca között), Pipacs utca II. szakasz (Pipacs köz – Rózsa utca között), és a Rózsa utca (Pipacs utca II. szakasz – Rózsa utca 10. sz. között) útburkolat felújítási munkáinak elvégzésére kiírt pályázat. (Pályázat értékeléséről)

**Előadó:** Polgármester

4./ A Településkép Arculati Kézikönyv elkészítéséről

**Előadó:** Polgármester

5./ A településfejlesztéssel, településrendezési és településképi feladataival összefüggő partnerségi egyeztetés szabályairól

**Előadó:** Polgármester

6./ A víziközművek üzemeltetéséről szóló 2016.évre vonatkozó beszámoló megtárgyalása

**Előadó:** Polgármester

7./ Önkormányzati feladatellátást szolgáló fejlesztések támogatásra vonatkozó Pályázat benyújtásáról

**Előadó**: Polgármester

8./ Telki 1257/1 hrsz-ú ingatlan tulajdonjogának felajánlása

**Előadó:** Polgármester

9./ Telki 1256/2 hrsz-ú ingatlan tulajdoni hányadok felajánlása

**Előadó:** Polgármester

**Napirendek tárgyalása**

Tájékoztató a két ülés között történt fontosabb eseményekről

**Előadó:** Polgármester

**Deltai Károly:**

1. A hulladékszállítással összefüggésben vannak kérdések, melyek érinthetik a jelenlegi hulladékszállítási szerződést
2. Alá írásra került az orvosi rendelő tervezési szerződése, a jövő hét folyamán fogunk találkozni a tervezőkkel az első munkaközi terveket átnézni
3. Országgyűlési képviselői találkozó keretében elhangzott egy tájékoztatás arról, hogy az önkormányzatok az Arculati Kézikönyvek elkészítéséhez 1.000.000.- Ft összegű támogatást fognak kapni.
4. Ugyanezen a tájékoztatom elhangzott, hogy az ASP rendszer bevezetése minden Polgármesteri Hivatalban jelentős terhet jelent a dolgozókra, a hatalmas munkamennyiség okán több helyen is létszámbővítésre volt szükség, ezzel lehet számolni. Nálunk egyenlőre bírják a kollégák, de ez jelentős megterhelés számukra.

*Deltai Károly Polgármester a beszámoló elfogadását teszi fel szavazásra.*

A Képviselő testület 6 igen szavazattal, egy tartozkodással - határozathozatal nélkül - a beszámolót elfogadja.

**Tájékoztató a lejárt határidejű határozatok végrehajtásáról**

**Előadó:** Jegyző

*Az előterjesztés a jegyzőkönyv melléklete.*

A Képviselő testület 7 igen szavazattal - határozathozatal nélkül - a beszámolót elfogadja.

**1./ Telki Otthon Kft kérelme rendezési terv módosítására vonatkozóan**

**Előadó:** Polgármester

*Az előterjesztés a jegyzőkönyv melléklete.*

Deltai Károly: A képviselő-testület az elmúlt hónapokban alaposan körbejárta ezt a kérdést. Információkat szerzett, megkérte a településtervező Pintér Ferenc véleményét a társasházak kérdéséről.

Witzinger József beruházó képviselője: Gondolom, mindenki megkapta az elkészített anyagot. Lassan egy éve indultunk neki ennek a kérdésnek. Minden körülmény, ami elénk került körbe jártuk, talán még egyetlen egy beruházás esetében sem történt ilyen. Amit láttunk, hogy Telkiben létjogosultsága van ennek a beruházásban. Mi minden irányból körbejártuk az együttműködésnek a támogatási oldalát is, részünkről ezt is maximáltuk. Nem szeretnénk semmi élhető dolgot a faluba megvalósítani, ami ide nem illik. Ha bárkinek bármi kérdése van arra válaszolok.

Deltai Károly: A képviselő-testület az elmúlt hónapokban alaposan körbejárta ezt a kérést. Információkat gyűjtött. Úgy gondolom minden körülményt végignéztünk mi is.

A képviselő-testület 3 tartózkodással, 4 ellenszavazattal– 7 képviselő volt jelen a szavazásnál – az alábbi határozatot hozta:

**Telki Község**

**Önkormányzat**

**Képviselő-testülete**

**52 /2017. (IV. 25.) Önkormányzati határozat**

**Telki 1258 és 1260 hrsz-ú ingatlanon megvalósítandó társasházak kérdéséről**

Telki község Képviselő-testülete úgy határoz, hogy nem támogatja a Telki Otthon Kft. Helyi Építési Szabályzat módosítására vonatkozó kérelmét a Telki 1258 és 1260 hrsz-ú ingatlanon megvalósítandó társasházak kérdésében.

Felkéri a polgármestert, hogy a képviselő-testület döntéséről tájékoztassa a kérelmezőket.

Felelős: Polgármester

Határidő: azonnal

Szigeti Antal képviselő: Az egész ügy úgy ment, ahogy rendben lévő. Nekünk is számtalan kérdést meg kellett vizsgálni. Mind a két fél megtette a tőle elvárhatót. Teljesen korrekt volt, amit Önök tettek Kérem gondolják azt is meg, hogy ezekre az ingatlanokra még mindig 4-4 lakást lehet építeni. Tehát összesen 8 lakást. Korábban a rendezési terv módosításakor azért, hogy egy lakásra ne egy, hanem két lakást lehessen építeni, a rendezési terv módosítás költségét megfizettettük a kérelmezőkkel.

2./ Az önkormányzat tulajdonában lévő úthálózat 2017. évi fenntartási, kátyúzási munkáinak elvégzése (Pályázat értékeléséről)

**Előadó:** Polgármester

*Az előterjesztés a jegyzőkönyv melléklete*

Deltai Károly polgármester a Pénzügyi Bizottság által elfogadott határozati javaslatot teszi fel szavazásra.

A képviselő-testület 6 igen szavazattal, egy tartózkodással– 7 képviselő volt jelen a szavazásnál – az alábbi határozatot hozta:

**Telki Község**

**Önkormányzat**

**Képviselő-testülete**

 **53 /2017. (IV. 25.) Önkormányzati határozat**

**Az önkormányzat tulajdonában lévő úthálózat 2017. évi fenntartási, kátyúzási munkáinak elvégzése (Pályázat értékeléséről)**

Telki község Képviselő-testülete úgy határozott, hogy az önkormányzat tulajdonában lévő úthálózat 2017. évi fenntartási, kátyúzási munkáinak elvégzésére kiírt pályázatra a beérkezett pályázatok kiértékelése alapján a legkedvezőbb ajánlatot benyújtó Puhi-Tárnok Kft.-t jelöli ki győztesnek.

Felelős: Polgármester

Határidő: azonnal

3./ Az önkormányzat tulajdonában lévő Telki, Pipacs utca I. szakasz (Rozmaring utca – Búzavirág utca között), Pipacs utca II. szakasz (Pipacs köz – Rózsa utca között), és a Rózsa utca (Pipacs utca II. szakasz – Rózsa utca 10. sz. között) útburkolat felújítási munkáinak elvégzésére kiírt pályázat értékeléséről)

**Előadó:** Polgármester

*Az előterjesztés a jegyzőkönyv melléklete*

Deltai Károly polgármester a Pénzügyi Bizottság által elfogadott határozati javaslatot teszi fel szavazásra.

A képviselő-testület 7 igen szavazattal,egyhangúan– 7 képviselő volt jelen a szavazásnál – az alábbi határozatot hozta:

**Telki Község**

**Önkormányzat**

**Képviselő-testülete**

**54/2017.(IV.25) Öh. számú**

**Határozata**

Az önkormányzat tulajdonában lévő

**Telki, Pipacs utca I. szakasz (Rozmaring utca – Búzavirág utca között), Pipacs utca II. szakasz (Pipacs köz – Rózsa utca között), és a Rózsa utca (Pipacs utca II. szakasz – Rózsa utca 10. sz. között) útburkolat felújítási munkáinak elvégzésére**

 (Pályázatok kiértékelése)

Telki község Képviselő-testülete úgy határozott, hogy a az önkormányzat tulajdonában lévő úthálózat Telki, Pipacs utca I. szakasz (Rozmaring utca – Búzavirág utca között), Pipacs utca II. szakasz (Pipacs köz – Rózsa utca között), és a Rózsa utca (Pipacs utca II. szakasz – Rózsa utca 10. sz. között) útburkolat felújítási munkáinak elvégzésére, kiírt pályázatra a beérkezett pályázatok kiértékelése alapján a legkedvezőbb ajánlatot benyújtó Puhi-Tárnok Kft.-t jelöli ki győztesnek.

Felelős: Polgármester

Határidő: azonnal

**4./ A Településkép Arculati Kézikönyv elkészítéséről**

**Előadó:** Polgármester

*Az előterjesztés a jegyzőkönyv melléklete*

Deltai Károly polgármester a Pénzügyi Bizottság által elfogadott határozati javaslatot teszi fel szavazásra.

A képviselő-testület 7 igen szavazattal,egyhangúan– 7 képviselő volt jelen a szavazásnál – az alábbi határozatot hozta:

**Telki község**

**Önkormányzat**

 **Képviselő-testülete**

**55/ 2017. (IV.25.) Öh. számú**

**határozata**

**A Településkép Arculati Kézikönyv elkészítéséről**

Telki Község Önkormányzatának képviselő-testületi felkéri a polgármestert, hogy a Települési Arculati Kézikönyv elkészítésére és az ehhez kapcsolódó rendeletek és jogszabályi követelményeknek megfelelő egyeztetések lebonyolítására, kössön szerződést a KASIB Mérnöki Iroda Kft-vel.

Határidő 2017. április 30.

Felelős: Polgármester

**5./ A településfejlesztéssel, településrendezési és településképi feladataival összefüggő partnerségi egyeztetés szabályairól**

**Előadó:** Polgármester

*Az előterjesztés a jegyzőkönyv melléklete*

Deltai Károly az előterjesztés szerinti rendelet-tervezetet teszi fel szavazásra.

**Telki Község Önkormányzat Képviselő-testülete (7 igen szavazattal, egyhangúlag – 7 képviselő volt jelen a szavazáskor) megalkotta a településfejlesztéssel, településrendezési és településképi feladataival összefüggő partnerségi egyeztetés szabályairól szóló 10/2017.(V.02.) Önkormányzati rendeletét.**

**A rendelet a jegyzőkönyv melléklete.**

**6./ A víziközművek üzemeltetéséről szóló 2016.évre vonatkozó beszámoló megtárgyalása**

**Előadó:** Polgármester

*Az előterjesztés a jegyzőkönyv melléklete*

Deltai Károly polgármester a Pénzügyi Bizottság által elfogadott határozati javaslatot teszi fel szavazásra.

A képviselő-testület 7 igen szavazattal,egyhangúan– 7 képviselő volt jelen a szavazásnál – az alábbi határozatot hozta:

**Telki község Önkormányzat**

**Képviselő-testülete**

**56/2017.(IV.25.) Öh. számú**

**Határozata**

A Képviselő-testület elfogadja az üzemeltető ÉDV Zrt. 2016. évi üzemeltetésre vonatkozó ívóvíz és szennyvízágazati beszámolóját.

**Felelős:** Polgármester

**Határidő:** azonnal

**7./ Önkormányzati feladatellátást szolgáló fejlesztések támogatásra vonatkozó Pályázat benyújtásáról**

**Előadó**: Polgármester

*Az előterjesztés a jegyzőkönyv melléklete*

Deltai Károly polgármester a Pénzügyi Bizottság által elfogadott határozati javaslatot teszi fel szavazásra.

A képviselő-testület 7 igen szavazattal, egyhangúan– 7 képviselő volt jelen a szavazásnál – az alábbi határozatot hozta:

**Telki Község Önkormányzat**

**Képviselő-testülete**

**57/2017.(IV.25.) Öh. számú**

**Határozata**

**Önkormányzati feladatellátást szolgáló fejlesztések támogatásra vonatkozó**

**Pályázat benyújtásáról**

**,, Kötelező önkormányzati feladatot ellátó intézmények fejlesztése, felújítása ,,**

 **70%-os kapacitás kihasználtságot meghaladó óvodai nevelést végző intézmény infrastrukturális – kapacitás bővítéssel nem járó – fejlesztése, felújítása**

Telki község Képviselő-testülete úgy határozott, hogy a Belügyiminisztérium által kiírt Önkormányzati feladatellátást szolgáló fejlesztések támogatása,, tárgyú ,,Kötelező önkormányzati feladatot ellátó intézmények fejlesztése, felújítása ,, ac.) 70%-os kapacitás kihasználtságot meghaladó óvodai nevelést végző intézmény infrastrukturális – kapacitás bővítéssel nem járó – fejlesztése, felújítása ,, alcélú pályázaton részt vesz.

A pályázat keretében a Telki Óvoda ( 2089 Telki, Harangvirág u. 3. ) épületének fűtéskorszerűsítésére nyújt be pályázatot.

A beruházás tervezett összköltsége: bruttó: 17.255.489.- Ft.

A pályázaton elnyerni kívánt támogatás összege: 14.667.166.- Ft, amelyhez az önkormányzat a bruttó 2.588.323.- Ft önrészt biztosít.

A bruttó 17.255.489.- Ft támogatási összeghez az önkormányzat adóerő képessége alapján meghatározott 2.588.323.- Ft önerőt a település 2017. évi költségvetésének általános tartalékkeretéből biztosítja.

Felkéri a jegyzőt, hogy az Önkormányzat 2017. évi költségvetéséről szóló rendeletben az előirányzat-átcsoportosítást vezesse át.

A képviselő testület felhatalmazza a polgármestert a pályázat és mellékletei benyújtására, valamint az ezzel kapcsolatban szükséges nyilatkozatok megtételére.

**Felelős:** Polgármester

**Határidő:** 2017.május 2.

A képviselő-testület 7 igen szavazattal, egyhangúan– 7 képviselő volt jelen a szavazásnál – az alábbi határozatot hozta:

**Telki Község**

 **Önkormányzat**

**Képviselő-testülete**

**58/2017.(IV.25.) Öh. számú**

**Határozata**

**Telki Óvoda fűtéskorszerűsítésének kérdéséről**

Telki község Képviselő-testülete döntött arról, hogy a Belügyiminisztérium által kiírt Önkormányzati feladatellátást szolgáló fejlesztések támogatása,, tárgyú ,,Kötelező önkormányzati feladatot ellátó intézmények fejlesztése, felújítása ,, ac.) 70%-os kapacitás kihasználtságot meghaladó óvodai nevelést végző intézmény infrastrukturális – kapacitás bővítéssel nem járó – fejlesztése, felújítása ,, alcélú pályázaton a Telki Óvoda ( 2089 Telki, Harangvirág u. 3. ) épületének fűtéskorszerűsítésére nyújt be pályázatot.

A képviselő-testület úgy határoz, hogy a Telki Óvoda ( 2089 Telki, Harangvirág u. 3. ) épületének fűtéskorszerűsítésére vonatkozó beruházást a pályázat benyújtását követően megindítja.

A képviselő-testület tudomásul veszi, hogy a pályázat sikertelensége esetén a beruházás megvalósításához szükséges forrásokat a 2017.évi költségvetés tartalékkeret terhére biztosítja.

A képviselő testület felhatalmazza a polgármestert a beruházás megvalósításához szükséges teendők elvégzésével ( tervek megrendelése, kivitelező kiválasztására vonatkozó ajánlatok bekérése).

**Felelős:** Polgármester

**Határidő:** 2017.május 2.

**8./ Telki 1257/1 hrsz-ú ingatlan tulajdonjogának felajánlása**

**Előadó:** Polgármester

*Az előterjesztés a jegyzőkönyv melléklete*

Deltai Károly polgármester a Pénzügyi Bizottság által elfogadott határozati javaslatot teszi fel szavazásra.

A képviselő-testület 7 igen szavazattal, egyhangúan– 7 képviselő volt jelen a szavazásnál – az alábbi határozatot hozta:

**Telki község**

**Önkormányzat**

**Képviselő-testülete**

**59/2017. (IV.25.) Öh. számú**

**Határozata**

**A Telki 1257/1 hrsz ingatlan térítésmentes átruházásáról**

Telki Község Képviselő-testülete úgy határoz, hogy az Alsó-völgy utca 1257/1 hrsz-ú ingatlan, beépítetlen területtekintetében, ajándékozási szerződést köt az ingatlan tulajdonosával Bakos Károly 2089 Telki, Fő u. 45. szám alatti lakossal.

Az ingatlan ajándékozási szerződés a határozat melléklete.

A Képviselő-testület felhatalmazza a polgármestert a szerződés aláírására.

Az ingatlan ajándékozási szerződésben foglaltak ingatlan-nyilvántartáson történő átvezetését követően az önkormányzat ingatlan-vagyon kataszterét módosítani kell.

**Felelős:** Polgármester

 Jegyző

**Határidő:** 2017. május 31.

**9./ Telki 1256/2 hrsz-ú ingatlan tulajdoni hányadok felajánlása**

**Előadó:** Polgármester

*Az előterjesztés a jegyzőkönyv melléklete*

Deltai Károly polgármester a Pénzügyi Bizottság által elfogadott határozati javaslatot teszi fel szavazásra.

A képviselő-testület 7 igen szavazattal, egyhangúan– 7 képviselő volt jelen a szavazásnál – az alábbi határozatot hozta:

**Telki község Önkormányzat**

**Képviselő-testülete**

**60/2017. (IV.25.) Öh. számú**

**Határozata**

**A Telki 1256/2. hrsz-ú ingatlanhoz kapcsolódó területrendezés**

**Területátadás kérdése**

A képviselő-testület Kelemen Gertrúd ( 1053 Budapest, Veres Pálné u. 14. ) telekértékesítésre vonatkozó nyilatkozatát elfogadja és a Telki 1256/2 hrsz-ú ingatlanban lévő 78/910 tulajdoni hányadot térítésmentesen ajándékozás jogcímén átveszi kérelmezőtől.

A Képviselő-testület felhatalmazza a polgármestert az ajándékozási szerződés aláírására.

Az adásvételi szerződés ingatlan-nyilvántartáson történő átvezetését követően az önkormányzat ingatlan-vagyon kataszterét módosítani kell.

**Felelős:** Polgármester

 Jegyző

**Határidő:** 2017. május 31.

A képviselő-testület 7 igen szavazattal, egyhangúan– 7 képviselő volt jelen a szavazásnál – az alábbi határozatot hozta:

**Telki község**

**Önkormányzat**

**Képviselő-testülete**

**61/2017. (IV.25.) Öh. számú**

**Határozata**

**A Telki 1256/2 hrsz-ú ingatlanhoz kapcsolódó területrendezésről,**

**területátadás kérdése**

A Telki Község Képviselő-testülete úgy határoz, hogy a 1256/2 hrsz-ú ingatlan, beépítetlen területéből,

Scsaurszki Tamás Ádám (1092 Budapest, Ráday u. 30. lakos ) 65/910 tulajdoni hányadát 85.000.- Ft

ért megvásárolja.

A Képviselő-testület felhatalmazza a polgármestert a szerződés aláírására.

Az ingatlan ajándékozási szerződésben foglaltak ingatlan-nyilvántartáson történő átvezetését követően az önkormányzat ingatlan-vagyon kataszterét módosítani kell.

**Felelős:** Polgármester

 Jegyző

**Határidő:** 2017. május 31.

**Egyebek:**

Szigeti Antal: Kérem a polgármestert és az alpolgármestert, hogy a közösségi ház tervezésére nevezzék meg a tervezőket, akitől ajánlatot kérünk.

Deltai Károly: Javaslom, hogy Varga Béla főépítésztől kérjünk javaslatot a már megnevezett Callmeyer László mellett a másik két tervezők személyére.

Deltai Károly: Hulladékszállítással összefüggésben annyit tájékoztatót tudok adni, hogy valószínűleg Bicske és Tatabánya között a hulladéklerakók használata tekintetében van vita.

A csatornázással összefüggésben az alábbiakat tudom mondani: A korábbi ülésen meghozott határozatot, megküldtük a tervező részére, aki jelezte, hogy az nem megfelelő.

Mi úgy gondoljuk, hogy a tervezőnek nem feladata a jogszabályok értelmezése, ezért amig hivatalosan nem mondják ki, hogy a Völgyrét területén nem lehet a csatornát a pályázat keretében megépíteni, mi ragaszkodjunk az álláspontunkhoz.

Fillinger Zsófia : Ha az a kifogás, hogy lakott résznek kell lenni, akkor ott valóban nincsenek lakók. A Hóvirág utca becsatlakozásánál sok helyen kell átemelő kiépítésével számolni, ezzel számolnak?

Hoós Péter: A teljes területre 35 db átemelő építésével számolnak.

Fillinger Zsófia: A teljes projektet nem szabad kockáztatni.

Deltai Károly: Természetesen nekünk is mérlegelnünk kell.

Szigeti Antal: Készítenünk kell egy ,, B ,, tervet, de valóban nem szabad kockáztatni.

,

Deltai Károly: Amíg nincs az irányító hatóságtól egy állásfoglalás addig ragaszkodunk ehhez a területhez is.

Szigeti Antal: Többen kérdezték, hogy a Boszorkányvölgy területén jogosan szed-e az önkormányzat behajtási díjat, ha ott nem csinálunk semmit?

Deltai Károly: Nem igaz, hogy ott nem csinál semmit. Ott is kátyúzunk rendszeresen, minden évben sor kerül útjavítási munkákra.

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

 jegyző polgármester